U-I-347/04
Natisni
Opravilna št.:
U-I-347/04
Datum odločitve:
7. 12. 2006
ECLI:
ECLI:SI:USRS:2006:U.I.347.04
Akt:
Odlok o nadomestilu za uporabo stavbnega zemljišča v Občini Hoče – Slivnica (Medobčinski uradni vestnik, št. 4/01, 13/01, 30/01, 29/03 in 33/04), 10. do 12. čl.
Izrek:
Postopek za preizkus pobude za začetek postopka za oceno ustavnosti in zakonitosti 10. do 12. člena Odloka o nadomestilu za uporabo stavbnega zemljišča v Občini Hoče – Slivnica (Medobčinski uradni vestnik, št. 4/01, 13/01, 30/01, 29/03 in 33/04) se ustavi.
Evidenčni stavek:
Ustavno sodišče ustavi postopek, če pobudnik ne da podatkov, potrebnih za nadaljevanje postopka.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
1.6.9 - Ustavno sodstvo - Učinki - Posledice za druge zadeve.
Pravna podlaga:
Člen 28.3, Zakon o Ustavnem sodišču [ZUstS]
Opomba:
K obravnavani zadevi je bila s sklepom Ustavnega sodišča z dne 23. 03. 2006 pridružena zadeva št. U-I-323/05 zaradi skupnega obravnavanja in odločanja.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Kmetijska zadruga Hoče z. o. o., Hoče
Datum vloge:
9. 12. 2004
Vrsta odločitve:
sklep
Vrsta rešitve:
ustavitev
Dokument:
US26848
Dokument v PDF obliki:
U-I-347-04.pdf
100 KB
Prenesite datoteko
U-I-347/04-10
7. 12. 2006
SKLEP
Ustavno sodišče je v postopku za preizkus pobud Kmetijske zadruge Hoče, z. o. o., Hoče, ki jo zastopa direktor Branko Zadravec, in Ane Mildner iz Hoč ter drugih na seji 7. decembra 2006
sklenilo:
Postopek za preizkus pobude za začetek postopka za oceno ustavnosti in zakonitosti 10. do 12. člena Odloka o nadomestilu za uporabo stavbnega zemljišča v Občini Hoče – Slivnica (Medobčinski uradni vestnik, št. 4/01, 13/01, 30/01, 29/03 in 33/04) se ustavi.
Obrazložitev
1. Pobudniki so izpodbijali 10. do 12. člen Odloka o nadomestilu za uporabo stavbnega zemljišča v Občini Hoče – Slivnica (v nadaljevanju Odlok), ker so menili, da jih izpodbijane določbe Odloka obremenjujejo z nesorazmerno visokim nadomestilom za uporabo stavbnega zemljišča (v nadaljevanju nadomestilo) za nezazidana stavbna zemljišča, ki jih uporabljajo za kmetijsko dejavnost. Po njihovem stališču je nesorazmerna višina nadomestila za ta zemljišča v neskladju z drugim odstavkom 14. člena in s 33. členom Ustave.
2. Ustavno sodišče je z odločbo št. U-I-286/04 z dne 26. 10. 2006 (Uradni list RS, št. 120/06) že razveljavilo Odlok (Medobčinski uradni vestnik, št. 4/01, 13/01, 30/01, 29/03 in 33/04), kolikor je urejal odmero nadomestila za nezazidana stavbna zemljišča v neskladju z 10. do 14. točko obrazložitve te odločbe (tretja alineja 3. točke izreka te odločbe). Zato je Ustavno sodišče pobudnike pozvalo, naj pojasnijo, ali pri pobudi vztrajajo in jih pri tem opozorilo na posledice.
3. Ker pobudniki pojasnil niso poslali, je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 – ZUstS) v sestavi: predsednik dr. Janez Čebulj ter sodnice in sodniki Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj